Man in hof vir moord op pa | Maroela Media
'n 21-jarige man het Vrydag in die Bloemhof-landdroshof in Noordwes verskyn in verband met die moord op sy pa en die verkragting van 'n minderjarige familielid.
Volgens lt.kol. Amanda Funani, polisiewoordvoerder, sal die man weer op 18 September in die hof verskyn wanneer hy om borgtog sal aansoek doen.
Die verdagte is Donderdag in Boitumelong in hegtenis geneem. "Die man het glo die vorige aand omstreeks 22:00 by die huis gekom en sy pa probeer oortuig om saam met hom te gaan en 'n man aan te rand. Hy het glo vermoed dat sy vriendin hom met die man verneuk."
Volgens Funani het die man se pa geweier waarna hy glo 'n mes uitgepluk en sy pa in die nek gesteek het. "Hy het toe glo 'n familielid, 'n 10-jarige meisie, gegryp en haar na 'n onbekende plek gevat en verkrag." Die man se pa is na 'n hospitaal geneem, maar het onderweg aan sy beserings beswyk.
Intussen is 'n 36-jarige man van Daniëlskuil in die Noord-Kaap tot 20 jaar tronkstraf gevonnis vir die verkragting van sy ma.
Kol. Mashay Gamieldien, polisiewoordvoerder, het gesê die ma het op 29 Desember 2018 'n middagslapie geniet nadat sy van 'n begrafnis teruggekeer het. Sy het wakker geskrik toe sy iemand op haar gevoel het en besef dit is haar seun.
Sy het begin skree en haar kêrel het by die kamer ingestorm en die seun van sy ma afgetrek. Hy is dieselfde dag in hegtenis geneem.
Mabuza verwelkom vordering met noodkragopwekking
Siek, siek verby.
En weereens swart-op-swart geweld en moord—–en BLM eis dat Swart lewens vir ONS , van die ander velkleur meer moet saak maak..! Vee voor julle eie deur…!